02014D0932 — DA — 24.10.2022 — 011.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

RÅDETS AFGØRELSE 2014/932/FUSP

af 18. december 2014

om restriktive foranstaltninger på baggrund af situationen i Yemen







▼M1

Artikel 1

1. Direkte og indirekte salg, levering, overførsel eller eksport af våben og af alle typer dertil knyttet materiel, herunder våben og ammunition, militærkøretøjer og -udstyr, paramilitært udstyr samt reservedele hertil til eller til fordel for de fysiske personer og enheder, der er udpeget af De Forenede Nationers Sikkerhedsråd eller den komité, der er nedsat i medfør af punkt 19 i UNSCR 2140 (2014), og dem, der handler på deres vegne eller efter deres anvisninger i Yemen, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, forbydes, uanset om udstyret hidrører fra medlemsstaternes områder eller ej.

De i dette stykke omhandlede personer og enheder er opført på listen i bilaget til denne afgørelse.

2. Det er forbudt at: a) yde teknisk bistand, uddannelse eller anden bistand, herunder levering af bevæbnede lejesoldater, i tilknytning til militære aktiviteter og til levering, fremstilling, vedligeholdelse og anvendelse af våben og af alle typer materiel i tilknytning hertil, herunder våben og ammunition, militærkøretøjer og -udstyr, paramilitært udstyr samt reservedele hertil direkte eller indirekte til de i stk. 1 omhandlede fysiske eller juridiske personer, enheder eller organer b) levere finansieringsmidler eller finansiel bistand i tilknytning til militære aktiviteter, herunder navnlig gavebistand, lån og eksportkreditforsikring, samt forsikring og genforsikring i forbindelse med ethvert salg eller enhver levering, overførsel eller eksport af våben og materiel i tilknytning hertil eller i forbindelse med ydelse af teknisk eller anden bistand direkte eller indirekte til de i stk. 1 omhandlede fysiske eller juridiske personer, enheder eller organer.

Artikel 2

1. Medlemsstaterne inspicerer i overensstemmelse med deres nationale myndigheder, deres nationale lovgivning og folkeretten, navnlig havretten og relevante internationale aftaler om civil luftfart, al fragt til Yemen på deres område, herunder deres søhavne og lufthavne, hvis de har oplysninger, der giver rimelig grund til at antage, at fragten indeholder produkter, som det i henhold til denne afgørelse er forbudt at levere, sælge, overføre eller eksportere.

2. Ved fund af produkter, som det i henhold til denne afgørelse er forbudt at levere, sælge, overføre eller eksportere, beslaglægger og bortskaffer medlemsstaterne disse, herunder ved destruktion, ubrugeliggørelse, oplagring eller overførsel til en anden stat end oprindelses- eller bestemmelsesstaterne til bortskaffelse.

3. Medlemsstaterne forelægger straks sanktionskomitéen en første skriftlig rapport om den i stk. 1 omhandlede inspektion, der navnlig indeholder en redegørelse for grundene til og resultaterne af sådanne inspektioner, om der blev samarbejdet, og om der blev konstateret forbudte produkter. Endvidere forelægger medlemsstaterne inden for 30 dage sanktionskomitéen en efterfølgende skriftlig rapport, der indeholder relevante oplysninger om inspektionen, beslaglæggelsen og bortskaffelsen samt relevante oplysninger om overførslen, herunder en beskrivelse af produkterne, deres oprindelse og påtænkte bestemmelsessted, hvis disse oplysninger ikke fremgår af den første skriftlige rapport.

▼M1

Artikel 2a

▼B

1. Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der er udpeget af komitéen, og som deltager i eller yder støtte til handlinger, der truer freden, sikkerheden eller stabiliteten i Yemen, herunder, men ikke begrænset til: a) handlinger, der hindrer eller underminerer en vellykket fuldførelse af den politiske overgang som anført i initiativet fra Samarbejdsrådet for Golfstaterne (GCC) og aftalen om gennemførelsesmekanismen b) handlinger, der gennem vold hindrer gennemførelsen af resultaterne af den endelige rapport fra den brede konference om national dialog, eller angreb på essentiel infrastruktur, eller ▼M6 c) planlægning, ledelse eller udførelse af handlinger, der krænker gældende international menneskerettighedslovgivning eller humanitær folkeret, eller handlinger, som udgør en overtrædelse af menneskerettighederne, herunder seksuel vold under væbnede konflikter og rekruttering eller anvendelse af børn i væbnede konflikter i strid med folkeretten, i Yemen, eller ▼M1 d) handlinger, der overtræder våbenembargoen eller hindrer levering af humanitær bistand til Yemen eller adgang til eller udlevering af humanitær bistand i Yemen. ▼B

De i dette stykke omhandlede personer er opført på listen i bilaget til denne afgørelse.

2. Stk. 1 forpligter ikke en medlemsstat til at nægte egne statsborgere indrejse på dens område.

3. Stk. 1 finder ikke anvendelse, hvis indrejse eller transit er nødvendig for at deltage i retslige procedurer.

4. Stk. 1 finder ikke anvendelse, hvis en medlemsstat i det enkelte tilfælde afgør, at sådan indrejse eller transit er nødvendig for at fremme fred og stabilitet i Yemen, og medlemsstaten underretter komitéen inden 48 timer efter at have truffet en sådan afgørelse.

5. Stk. 1 finder ikke anvendelse, hvis komitéen i det enkelte tilfælde fastslår, at: a) indrejse eller transit er nødvendig af humanitære hensyn, herunder religiøse forpligtelser, eller b) en fritagelse vil fremme målene om fred og national forsoning i Yemen.

6. I tilfælde, hvor en medlemsstat i medfør af stk. 3, 4 eller 5 tillader personer, der er opført på listen i bilaget, indrejse i eller transit gennem sit område, gælder tilladelsen udelukkende det formål, til hvilket den er udstedt, og for de personer, der er berørt af tilladelsen.

▼M1

Artikel 2b

▼B

1. Alle pengemidler og økonomiske ressourcer, som tilhører, ejes, besiddes eller kontrolleres af de personer eller enheder, der er udpeget af komitéen som personer, der deltager i eller yder støtte til handlinger, der truer freden, sikkerheden eller stabiliteten i Yemen, herunder, men ikke begrænset til a) handlinger, der hindrer eller undergraver en vellykket fuldførelse af den politiske omstilling som anført i initiativet fra Samarbejdsrådet for Golfstaterne (GCC) og aftalen om gennemførelsesmekanismen b) handlinger, der gennem vold truer gennemførelsen af resultaterne af den endelige rapport fra den brede konference om national dialog, eller angreb på essentiel infrastruktur, eller ▼M6 c) planlægning, ledelse eller udførelse af handlinger, der krænker gældende international menneskerettighedslovgivning eller humanitær folkeret, eller handlinger, som udgør en overtrædelse af menneskerettighederne, herunder seksuel vold under væbnede konflikter og rekruttering eller anvendelse af børn i væbnede konflikter i strid med folkeretten, i Yemen, eller ▼M1 d) handlinger, der overtræder våbenembargoen eller hindrer levering af humanitær bistand til Yemen eller adgang til eller udlevering af humanitær bistand i Yemen ▼B eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, indefryses.

De i dette stykke omhandlede personer og enheder er opført på listen i bilaget til denne afgørelse.

2. Ingen pengemidler eller økonomiske ressourcer må direkte eller indirekte stilles til rådighed for eller være til fordel for de personer eller enheder, der er opført på listen i bilaget til denne afgørelse.

3. Medlemsstaterne kan tillade undtagelser fra de i stk. 1 og 2 nævnte foranstaltninger med hensyn til pengemidler og økonomiske ressourcer, der a) er nødvendige for at afholde basale udgifter, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige forbrugsafgifter b) alene er bestemt til betaling af rimelige honorarer og godtgørelse af udgifter i forbindelse med juridisk bistand c) alene er bestemt til betaling af afgifter eller gebyrer til rutinemæssig opbevaring eller forvaltning af indefrosne pengemidler eller økonomiske ressourcer efter at den pågældende medlemsstat har underrettet komitéen om, at den, når det er hensigtsmæssigt, har til hensigt at godkende adgangen til sådanne pengemidler eller økonomiske ressourcer, og såfremt komitéen ikke har truffet negativ afgørelse herom senest fem arbejdsdage efter en sådan underretning.

4. Medlemsstaterne kan også tillade undtagelser fra de i stk. 1 og 2 nævnte foranstaltninger med hensyn til pengemidler og økonomiske ressourcer, der: a) er nødvendige til afholdelse af ekstraordinære udgifter, forudsat at den pågældende medlemsstat har underrettet komitéen om en sådan konstatering og at komitéen har godkendt denne, eller b) er genstand for en retslig, administrativ eller voldgiftsmæssig afgørelse om tilbageholdelsesret eller en dom, i hvilket fald pengemidlerne og de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret eller dommen var registreret forud for den dato, hvor personen eller enheden blev optaget i bilaget, at afgørelsen om tilbageholdelsesret eller dommen ikke er til fordel for en person eller enhed, der er omhandlet i artikel 1, og at den pågældende medlemsstat har underrettet komitéen.

5. ►M1 ◄ , og efter at den relevante medlemsstat har underrettet komitéen om, at den agter at foretage eller modtage sådanne betalinger eller i givet fald bemyndige, at pengemidler eller økonomiske ressourcer frigives med henblik herpå, ti arbejdsdage før en sådan bemyndigelse. Stk. 1 er ikke til hinder for, at en udpeget person eller enhed foretager en betaling i henhold til en kontrakt, der er indgået, før denne person eller enhed blev opført på listen, såfremt den relevante medlemsstat har fastslået, at betalingen hverken direkte eller indirekte modtages af en person eller enhed, der er udpeget i henhold tilstk. 1, og efter at den relevante medlemsstat har underrettet komitéen om, at den agter at foretage eller modtage sådanne betalinger eller i givet fald bemyndige, at pengemidler eller økonomiske ressourcer frigives med henblik herpå, ti arbejdsdage før en sådan bemyndigelse.

6. Stk. 2 gælder ikke beløb, der tilføres indefrosne konti i form af a) renter eller anden former for afkast fra disse konti, eller b) forfaldne beløb i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af restriktive foranstaltninger i henhold til denne afgørelse, såfremt sådanne renter eller anden form for afkast og betalinger fortsat er omfattet af stk. 1.

Artikel 3

Rådet fastsætter listen i bilaget og ændrer den i overensstemmelse med det, der bestemmes af Sikkerhedsrådet eller komitéen.

Artikel 4

1. Hvis Sikkerhedsrådet eller komitéen udpeger en person eller enhed, opfører Rådet den pågældende person eller enhed på listen i bilaget. Rådet meddeler den pågældende person sin afgørelse, herunder om begrundelsen for opførelsen, enten direkte, hvis adressen er bekendt, eller ved offentliggørelse af en notits, og giver den pågældende person mulighed for at fremsætte bemærkninger.

2. Hvis der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person herom.

Artikel 5

1. Bilaget indeholder Sikkerhedsrådets eller komitéens grunde til at opføre personerne og enhederne på listen.

2. Bilaget indeholder også de oplysninger, som er tilgængelige, og som stilles til rådighed af Sikkerhedsrådet eller af komitéen, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted.

Artikel 6

Denne afgørelse ændres eller ophæves alt efter omstændighederne i overensstemmelse med hvad Sikkerhedsrådet beslutter.

▼M6

Artikel 6a

Uanset de foranstaltninger, der er indført ved UNSCR 2140 (2014) og UNSCR 2216 (2015), skal den kompetente myndighed i en medlemsstat give den fornødne tilladelse, forudsat at sanktionskomitéen efter en konkret og individuel vurdering har fastslået, at en undtagelse er nødvendig for at lette FN's og andre humanitære organisationers arbejde i Yemen eller for andre formål, der er forenelige med nævnte resolutioners mål.

▼B

Artikel 7

Denne afgørelse træder i kraft på dagen for offentliggørelsen i Den Europæiske Unions Tidende.









BILAG

▼M1

Liste over personer og enheder omhandlet i artikel 1, stk. 1, artikel 2a, stk. 1, og artikel 2b, stk. 1 og 2

▼B

PERSONER

▼M4

1. Abdullah Yahya Al Hakim (aliasser: a) Abu Ali al Hakim, b) Abu-Ali al-Hakim, c) Abdallah al-Hakim, d) Abu Ali Alhakim, e) Abdallah al-Mu'ayyad).

Oprindeligt alfabet:

Stilling: næstkommanderende i houthigruppen. Adresse: Dahyan, guvernoratet Sa'dah, Yemen. Fødselsdato: a) omkring 1985, b) mellem 1984 og 1986. Fødested: a) Dahyan, Yemen, b) guvernoratet Sa'dah, Yemen. Nationalitet: Yemen. Andre oplysninger: Køn: mand. Link til INTERPOL-UN Security Council Special Notice: https://www.interpol.int/en/notice/search/un/5837273. Dato for FN's opførelse på listen: den 7.11.2014 (ændret den 20.11.2014).

Yderligere oplysninger fra det beskrivende resumé af grundene til opførelse på listen fra sanktionskomitéen:

Abdullah Yahya al Hakim blev udpeget til sanktioner den 7. november 2014 i henhold til punkt 11 og 15 i UNSCR 2140 (2014) som en person, der opfylder udpegelseskriterierne i punkt 17 og 18 i resolutionen.

Abdullah Yahya al Hakim har deltaget i handlinger, der truer Yemens fred, sikkerhed eller stabilitet, f.eks. handlinger, der hindrer gennemførelsen af aftalen af 23. november 2011 mellem Yemens regering og dem, der er i opposition til den, der omhandler en fredelig magtoverdragelse i Yemen, og handlinger, der hindrer den politiske proces i Yemen.

I juni 2014 holdt Abdullah Yahya al Hakim efter sigende et møde for at lave et kupkomplot mod Yemens præsident Abdrabuh Mansour Hadi. Al Hakim mødtes med militær- og sikkerhedsledere og stammeledere; ledende partisaner, der er loyale overfor den tidligere præsident i Yemen, Ali Abdullah Saleh, deltog også i mødet, der havde til formål at koordinere militære bestræbelser på at indtage Sana'a, Yemens hovedstad.

I en offentlig erklæring af 29. august 2014 erklærede formanden for De Forenede Nationers Sikkerhedsråd, at rådet fordømte de handlinger, der blev begået af styrker under ledelse af Abdullah Yahya al Hakim, der indtog Amran, Yemen, herunder den yemenitiske hærbrigades hovedkvarter den 8. juli 2014. Al Hakim ledede den voldelige indtagelse af guvernoratet Amran i juli 2014 og var den militærleder, der var ansvarlig for at træffe afgørelser vedrørende igangværende konflikter i guvernoratet Amran og Hamdan, Yemen.

Fra begyndelsen af september 2014 blev Abdullah Yahya al Hakim i Sana'a for at overvåge kampoperationer, såfremt der udbrød kampe. Hans rolle var at tilrettelægge militæroperationer for at blive i stand til at vælte Yemens regering, og han var også ansvarlig for at sikre og kontrollere alle veje ind og ud af Sana'a.

2. Abd Al-Khaliq Al-Houthi (aliasser: a) Abd-al-Khaliq al-Huthi, b) Abd-al-Khaliq Badr-al-Din al Huthi, c) Abd-al-Khaliq Badr-al-Din al Huthi, d) Abd-al-Khaliq al-Huthi, e) Abu-Yunus).

Oprindeligt alfabet:

Stilling: militærleder i houthigruppen. Fødselsdato: 1984. Nationalitet: Yemen. Andre oplysninger: Køn: mand. Link til INTERPOL-UN Security Council Special Notice: https://www.interpol.int/en/notice/search/un/5837297. Dato for FN's opførelse på listen: den 7.11.2014 (ændret den 20.11.2014 og den 26.8.2016).

Yderligere oplysninger fra det beskrivende resumé af grundene til opførelse på listen fra sanktionskomitéen:

Abd al-Khaliq al-Houthi blev udpeget til sanktioner den 7. november 2014 i henhold til punkt 11 og 15 i UNSCR 2140 (2014) som en person, der opfylder udpegelseskriterierne i punkt 17 og 18 i resolutionen.

Abd al-Khaliq al-Houthi har deltaget i handlinger, der truer Yemens fred, sikkerhed eller stabilitet, f.eks. handlinger, der hindrer gennemførelsen af aftalen af 23. november 2011 mellem Yemens regering og dem, der er i opposition til den, der omhandler en fredelig magtoverdragelse i Yemen, og handlinger, der hindrer den politiske proces i Yemen.

I slutningen af oktober 2013 ledede Abd al-Khaliq al-Houthi en gruppe krigere klædt i yemenitiske militæruniformer i et angreb på steder i Dimaj, Yemen. De følgende kampe førte til mange dødsfald.

I slutningen af september 2014 blev et ukendt antal uidentificerede krigere angiveligt forberedt på at angribe diplomatiske faciliteter i Sana'a, Yemen, efter at have modtaget ordrer fra Abd al-Khaliq al-Houthi. Den 30. august 2014 koordinerede al-Houthi en flytning af våben fra Amran til en protestlejr i Sana'a.

▼M5

3. Ali Abdullah Saleh (alias: Ali Abdallah Salih).

Oprindeligt alfabet:

Stilling: a) formand for det yemenitiske Folkets Kongresparti, b) tidligere præsident for Republikken Yemen. Fødselsdato: a) 21.3.1945, b) 21.3.1946, c) 21.3.1942, d) 21.3.1947. Fødested: a) Bayt al-Ahmar, guvernoratet Sana'a, Yemen, b) Sana'a, Yemen, c) Sana'a, Sanhan, Al-Rib' al-Sharqi. Nationalitet: Yemen. Pasnummer: 00016161 (Yemen). Nationalt identitetsnummer: 01010744444. Andre oplysninger: Køn: mand. Status: Angiveligt død. Internetlink til INTERPOL-UN Security Council Special Notice: https://www.ínterpol.int/en/notice/search/un/5837306. Dato for FN's opførelse på listen: den 7.11.2014 (ændret den 20.11.2014 og den 23.4.2018).

Yderligere oplysninger fra det beskrivende resumé af grundene til opførelse på listen fra sanktionskomitéen:

Ali Abdullah Saleh blev udpeget til sanktioner den 7. november 2014 i henhold til punkt 11 og 15 i resolution 2140 (2014), som en person, der opfylder udpegelseskriterierne i punkt 17 og 18 i resolutionen.

Ali Abdullah Saleh har deltaget i handlinger, der truer Yemens fred, sikkerhed eller stabilitet, f.eks. handlinger, der hindrer gennemførelsen af aftalen af 23. november 2011 mellem Yemens regering og dem, der er i opposition til den, der omhandler en fredelig magtoverdragelse i Yemen, og handlinger, der hindrer den politiske proces i Yemen.

Med aftalen af 23. november 2011, der blev støttet af Golfstaternes Samarbejdsråd, trådte Ali Abdullah Saleh tilbage som præsident i Yemen efter mere end 30 år.

I efteråret 2012 var Ali Abdullah Saleh angiveligt blevet en af de største støtter af voldelige houthiaktioner i Nordyemen.

Sammenstødene i Sydyemen i februar 2013 var en følge af de fælles forsøg, der blev gjort af Saleh, al-Quaeda på Den Arabiske Halvø og den sydlige separatist Ali Salim al-Bayd, på at skabe uro forud for konferencen om national dialog den 18. marts 2013 i Yemen. For nylig, i september 2014, har Saleh destabiliseret Yemen ved at bruge andre til at underminere den centrale regering og skabe tilstrækkelig ustabilitet til at true med et kup. I henhold til en rapport fra september 2014 fra De Forenede Nationers ekspertpanel for Yemen påstod samarbejdspartnere, at Saleh støtter nogle yemenitters voldelige handlinger ved at give dem pengemidler og politisk støtte og sikre, at Kongrespartiets medlemmer fortsat bidrager til destabiliseringen af Yemen gennem forskellige midler.

▼M3

4. Abdulmalik al-Houthi (alias: Abdulmalik al-Huthi)

Andre oplysninger: Leder af Yemens Houthibevægelse. Har deltaget i handlinger, der truer freden, sikkerheden eller stabiliteten i Yemen. Dato for FN's opførelse på listen:14.4.2015 (ændret 26.8.2016).

Yderligere oplysninger fra det beskrivende resumé af grundene til opførelse på listen fra sanktionskomitéen:

Abdulmalik Al-Houthi blev udpeget til sanktioner den 14. april 2015 i henhold til punkt 11 og 15 i resolution 2140 (2014) og punkt 14 i resolution 2216 (2015).

Abdul Malik al-Houthi er leder af en gruppe, som har deltaget i handlinger, der truer freden, sikkerheden eller stabiliteten i Yemen.

I september 2014 indtog Houthistyrker Sana'a, og i januar 2015 forsøgte de ensidigt at udskifte Yemens lovlige regering med en ulovlig Houthidomineret styrende myndighed. Al-Houthi overtog ledelsen af Yemens Houthibevægelse i 2004 efter broderen Hussein Badredden al-Houthis død. Som leder af gruppen har al-Houthi gentagne gange truet de yemenitiske myndigheder med yderligere uroligheder, hvis ikke de imødekommer hans krav, og tilbageholdt præsident Hadi, premierministeren og centrale kabinetsmedlemmer. Hadi flygtede efterfølgende til Aden. Houthierne iværksatte endnu en offensiv mod Aden med hjælp fra militære enheder, der er loyale over for den tidligere præsident Saleh og dennes søn, Ahmed Ali Saleh.

▼M4

5. Ahmed Ali Abdullah Saleh (alias: Ahmed Ali Abdullah Al-Ahmar)

Stilling: tidligere ambassadør, tidligere brigadegeneral. Født: den 25.7.1972. Nationalitet: Yemen. Pasnummer: a) yemenitisk pasnummer 17979 udstedt i navnet Ahmed Ali Abdullah Saleh (jf. det diplomatiske identitetskortnummer: 31/2013/20/003140 nedenfor), b) yemenitisk pasnummer 02117777 udstedt den 8.11.2005 i navnet Ahmed Ali Abdullah Al-Ahmar, c) yemenitisk pasnummer 06070777 udstedt den 3.12.2014 i navnet Ahmed Ali Abdullah Al-Ahmar. Adresse: De Forenede Arabiske Emirater. Andre oplysninger: Har spillet en central rolle i houthiernes militære udbredelse. Har deltaget i handlinger, der truer freden, sikkerheden eller stabiliteten i Yemen. Ahmed Ali Saleh er søn af den tidligere præsident for Republikken Yemen, Ali Abdullah Saleh (YEi.003). Ahmed Ali Abdullah Saleh kommer fra et område, der er kendt som Bayt Al-Ahmar, der ligger ca. 20 km sydøst for hovedstaden Sanaa. Diplomatisk identitetskortnummer: 31/2013/20/003140 udstedt den 7.7.2013 af De Forenede Arabiske Emiraters udenrigsministerium i navnet Ahmed Ali Abdullah Saleh, nuværende status: annulleret. Link til INTERPOL-UN Security Council Special Notice: https://www.interpol.int/en/notice/search/un/5895854. Dato for FN's opførelse på listen: Den 14.4.2015 (ændret den 16.9.2015).

Yderligere oplysninger fra det beskrivende resumé af grundene til opførelse på listen fra sanktionskomitéen:

Ahmed Ali Saleh har søgt at underminere præsident Hadis myndighed, modarbejde Hadis bestræbelser på at reformere militæret og hindre Yemens fredelige overgang til demokrati. Saleh har spillet en central rolle i houthiernes militære udbredelse. I midten af februar 2013 havde Ahmed Ali Saleh udleveret tusinde af nye rifler til brigader under den republikanske garde og uidentificerede stammesheiker. Våbnene blev oprindeligt erhvervet i 2010 og blev brugt til at sikre modtagernes loyalitet med politisk vinding for øje på et senere tidspunkt.

Da Salehs far Ali Abdullah Saleh, den tidligere præsident for Republikken Yemen, trådte tilbage som Yemens præsident i 2011, beholdt Ahmed Ali Saleh sin post som øverstbefalende for Yemens republikanske garde. Lidt over et år senere blev Saleh afskediget af præsident Hadi, men havde fortsat betydelig indflydelse i Yemens militær, selv da han blev fjernet fra kommandoen. Ali Abdullah Saleh blev udpeget af FN i henhold til UNSCR 2140 i november 2014.

▼M7

6. Sultan Saleh Aida Aida Zabin

Andre oplysninger: Direktør for kriminalpolitiet (CID) i Sanaa. Har deltaget i handlinger, der truer freden, sikkerheden og stabiliteten i Yemen. Dato for FN's opførelse på listen:25.2.2021.

Yderligere oplysninger fra det beskrivende resumé af grundene til opførelse på listen fra sanktionskomitéen:

Sultan Saleh Aida Aida Zabin har deltaget i handlinger, der truer freden, sikkerheden og stabiliteten i Yemen, herunder krænkelser af gældende humanitær folkeret og menneskerettighedskrænkelser i Yemen.

Sultan Saleh Aida Aida Zabin er direktør for kriminalpolitiet (CID) i Sanaa. Han har spillet en fremtrædende rolle i en intimideringspolitik og brugen af systematisk anholdelse, tilbageholdelse, tortur, seksuel vold og voldtægt mod politisk aktive kvinder. Zabin er som direktør for CID direkte ansvarlig for eller i kraft af sin myndighed ansvarlig for og meddelagtig i anvendelsen af en række tilbageholdelsessteder, herunder husarrest, politistationer, officielle fængsler og detentionscentre og hemmelige detentionscentre. Kvinder, herunder mindst én mindreårig, er blevet bortført til disse steder med magt, hvor de gentagne gange er blevet afhørt, voldtaget, tortureret, nægtet rettidig lægebehandling og udsat for tvangsarbejde. Zabin har selv været direkte involveret i torturen i visse tilfælde.

▼M8

7. Saleh Mesfer Saleh Al Shaer (aliasser: a) Saleh Mosfer Saleh al Shaer, b) Saleh Musfer Saleh al Shaer, c) Saleh Mesfer al Shaer, d) Saleh al Shae, e) Saleh al Sha'ir, f) Abu Yasser).

Oprindeligt alfabet: الشاعر صالح مسفر صالح

Stilling: generalmajor, »juridisk forvalter« af ejendomme og fonde ejet af modstandere af houthierne. Adresse: Yemen. Fødested: Al-Safrah, guvernoratet Sa'dah, Yemen. Nationalitet: Yemen. Pas nr.: a) Yemen nr. 05274639, udstedt den 7.10.2013 (udløbsdato: 7.10.2019), b) Yemen nr. 00481779, udstedt den 9.12.2000 (udløbsdato: 9.12.2006), Nationalt identitetsnummer: a) Yemen 1388114, b) Yemen 10010057512. Andre oplysninger: Har som houthiernes viceforsvarsminister for logistik bistået houthierne med at erhverve smuglet ammunition og våben. Er som »juridisk forvalter« direkte involveret i den udbredte og ulovlige beslaglæggelse af aktiver og enheder, der ejes af privatpersoner, som er anholdt af houthierne, eller som er tvunget til at søge tilflugt uden for Yemen. Fysisk beskrivelse: øjenfarve: brun, hårfarve: grå, hudfarve: mellembrun, kropsbygning: slank, højde (cm): ukendt, vægt (kg): ukendt og klan: medlem af det hashidiske stammeforbund. Foto tilgængeligt på internetlink til INTERPOL-UN Security Council Special Notice: Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individuals. Dato for FN's opførelse på listen: den 9.11.2021.

Yderligere oplysninger fra det beskrivende resumé af grundene til opførelse på listen fra sanktionskomitéen:

Sikkerhedsrådets komité, der er nedsat i henhold til resolution 2140, stiller i overensstemmelse med afsnit 5, litra g), i sine retningslinjer et beskrivende resumé af grundene til opførelsen af personer, grupper, virksomheder og enheder, der er opført på dets sanktionsliste, til rådighed.

Dato, hvor det beskrivende resumé blev tilgængeligt på komitéens websted: den 9. november 2021

Saleh Mesfer Saleh Al Shaer blev opført på listen den 9. november 2021 i henhold til punkt 11 og 15 i resolution 2140 (2014) og punkt 14 i resolution 2216 (2015), fordi han anses for at opfylde udpegelseskriterierne i punkt 17 og 18, litra c), i resolution 2140 (2014).

Saleh Mesfer Saleh Al Shaer har deltaget i handlinger og ydet støtte til handlinger, der truer freden, sikkerheden og stabiliteten i Yemen, herunder ledet handlinger, der krænker gældende humanitær folkeret i Yemen.

Yderligere oplysninger:

Med henvisning til FN's ekspertpanels sagsfremstilling af 28. august 2019 har Saleh Mesfer Saleh Al Shaer deltaget i handlinger, der truer freden, sikkerheden og stabiliteten i Yemen, og opfylder derved udpegelseskriterierne i punkt 17 i resolution 2140 (2014). Som houthiernes viceforsvarsminister for logistik bistod Saleh Mesfer Saleh Al Shaer houthierne med at erhverve smuglet ammunition og våben. Han er også opført på listen i forbindelse med sin direkte involvering siden begyndelsen af 2018 i den udbredte og ulovlige beslaglæggelse af aktiver og enheder, der ejes af privatpersoner, der er anholdt af houthierne, eller som er tvunget til at søge tilflugt uden for Yemen, i sin egenskab af »juridisk forvalter« og i strid med den humanitære folkeret. Al Shaer har udnyttet sine beføjelser og et Sana'a-baseret netværk bestående af familiemedlemmer, en særlig straffedomstol, det nationale sikkerhedsbureau, centralbanken, registratortjenesterne i det yemenitiske handels- og industriministerium og visse private banker med henblik på vilkårligt at fratage udvalgte privatpersoner og enheder deres formue uden nogen retfærdig rettergang eller klagemulighed.

8. Muhammad Abd al-Karim al-Ghamari (aliasser: a) Mohammad al-Ghamari).

Oprindeligt alfabet: الغماري محمد عبدالكریم

Stilling: generalmajor, Houthi-generalstabschef. Adresse: Yemen. Fødselsdato: a) 1979, b) 1984. Fødested: Izla Dhaen, distriktet Wahha, guvernoratet Hajjar, Yemen. Nationalitet: Yemen. Andre oplysninger: Militær generalstabschef for houthierne, har den ledende rolle i organiseringen af houthiernes militære indsats, der direkte truer freden, sikkerheden og stabiliteten i Yemen, herunder i Marib, samt grænseoverskridende angreb mod Saudi-Arabien. Foto tilgængeligt på internetlink til INTERPOL-UN Security Council Special Notice: Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individuals. Dato for FN's opførelse på listen: den 9.11.2021.

Yderligere oplysninger fra det beskrivende resumé af grundene til opførelse på listen fra sanktionskomitéen:

Sikkerhedsrådets komité, der er nedsat i henhold til resolution 2140, stiller i overensstemmelse med afsnit 5, litra g), i sine retningslinjer et beskrivende resumé af grundene til opførelsen af personer, grupper, virksomheder og enheder, der er opført på dets sanktionsliste, til rådighed.

Dato, hvor det beskrivende resumé blev tilgængeligt på komitéens websted: den 9. november 2021

Muhammad Abd al-Karim al-Ghamari blev opført på listen den 9. november 2021 i henhold til punkt 11 og 15 i resolution 2140 (2014) og punkt 14 i resolution 2216 (2015), fordi han anses for at opfylde udpegelseskriterierne i punkt 17 i resolution 2140 (2014).

Muhammad Abd al-Karim al-Ghamari har deltaget i handlinger og ydet støtte til handlinger, der truer freden, sikkerheden og stabiliteten i Yemen.

Yderligere oplysninger:

Al-Ghamari er opført på listen på grund af sin deltagelse i og ledelse af houthi-militærkampagner, der truer freden, sikkerheden og stabiliteten i Yemen, og opfylder derved udpegelseskriterierne i punkt 17 i resolution 2140 (2014). Al-Ghamari har som houthiernes militære generalstabschef den ledende rolle i organiseringen af houthiernes militære indsats, der direkte truer freden, sikkerheden og stabiliteten i Yemen, herunder i Marib, samt angreb på tværs af grænserne mod Saudi-Arabien. Han overtog for nylig kommandoen for den storstilede houthi-offensiv mod et område i guvernoratet Marib, der er kontrolleret af Yemens regering. Marib-offensiven forværrer Yemens humanitære krise, da den bringer ca. en million sårbare internt fordrevne i fare for at blive fordrevet igen, fører til civile dødsfald og udløser en bredere optrapning af konflikten.

— Al Estiklal-portræt af »Muhammad Al-Ghamari; The Houthi Leader Who Conveyed The Iranian »Revolutionary Guards« Experience To Yemen« (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [tilgået den 19. oktober 2021]

— Al Mashhad al-Yemeni (arabisk) — oprørslederen al-Huthi udnævner fremtrædende øverstbefalende til at lede kampen i al-Hudaydah (https://www.almashhad-alyemeni.com/print~136875) [tilgået den 19. oktober 2021]

— Al Mashhad al-Yemeni (arabisk) — arabisk rapport om udnævnelsen af al-Ghamari til »øverstkommanderende« i Marib (https://www.almashhad-alyemeni.com/195498) [tilgået den 19. oktober 2021]

— Al Manar TV — »Yemeni Chief of Staff: Ready for Long-Term War with Saudi-led Coalition States« (http://english.manartv.com.lb/842052) [tilgået den 19. oktober 2021]

— Al Marjie (arabisk) — portræt af al-Ghamari - https://www.almarjie-paris.com/1479 [tilgået den 19. oktober 2021]

— Al Jazeera — »Houthis say they attacked Aramco, Patriot targets in Saudi Arabia« (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [tilgået den 19. oktober 2021]

— Human Rights Watch — »Houthi Landmines Kill Civilians, Block Aid« (https://www.hrw.org/news/2019/04/22/yemen-houthi-landmines-kill-civilians-block-aid) [tilgået den 19. oktober 2021]

— Missilkrigen i Yemen: rapport fra Center for Strategic and International Studies (https://www.csis.org/analysis/missile-war-yemen-1) [tilgået den 19. oktober 2021]

— Miner og improviserede eksplosive anordninger, der anvendes af houthi-styrker på Yemens vestkyst: rapport fra Conflict Armament Research (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [tilgået den 19. oktober 2021]

9. Yusuf al-Madani

Oprindeligt alfabet: یوسف المداني

Titel: generalmajor. Stilling: øverstbefalende for houthiernes femte militærregion. Adresse: Yemen. Fødselsdato: 1977. Fødested: Direktoratet Muhatta, provinsen Hajjah, Yemen. Nationalitet: Yemen. Andre oplysninger: Fremtrædende leder for houthi-styrkerne og øverstbefalende for styrker i Hudaydah, Hajjah, Al Mahwit og Raymah, Yemen — der truer freden, sikkerheden og stabiliteten i Yemen. Fra 2021 var al-Madani tilknyttet offensiven mod Marib. Foto tilgængeligt på internetlink til INTERPOL-UN Security Council Special Notice: Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individuals. Dato for FN's opførelse på listen: den 9.11.2021.

Yderligere oplysninger fra det beskrivende resumé af grundene til opførelse på listen fra sanktionskomitéen:

Sikkerhedsrådets komité, der er nedsat i henhold til resolution 2140, stiller i overensstemmelse med afsnit 5, litra g), i sine retningslinjer et beskrivende resumé af grundene til opførelsen af personer, grupper, virksomheder og enheder, der er opført på dets sanktionsliste, til rådighed.

Dato, hvor det beskrivende resumé blev tilgængeligt på komitéens websted: den 9. november 2021

Yusuf al-Madani blev opført på listen den 9. november 2021 i henhold til punkt 11 og 15 i resolution 2140 (2014) og punkt 14 i resolution 2216 (2015), fordi han anses for at opfylde udpegelseskriterierne i punkt 17 i resolution 2140 (2014).

Yusuf al-Madani har deltaget i handlinger og ydet støtte til handlinger, der truer freden, sikkerheden og stabiliteten i Yemen.

Yderligere oplysninger:

Al-Madani er opført på listen på grund af sin deltagelse i og ledelse af houthi-militærkampagner, der truer freden, sikkerheden og stabiliteten i Yemen, og opfylder derved udpegelseskriterierne i punkt 17 i resolution 2140 (2014). Al-Madani er en fremtrædende leder af houthi-styrkerne og er øverstbefalende for styrker i Hudaydah, Hajjah, Al Mahwit og Raymah, Yemen. Fra 2021 var al-Madani tilknyttet offensiven mod Marib. Houthiernes vedvarende repositionering og andre overtrædelser af våbenhvilebestemmelserne i Hudaydah-aftalen har destabiliseret en by, der fungerer som en kritisk færdselsåre for humanitære og basale varer. Desuden er der regelmæssige rapporter om houthi-angreb, der påvirker civile og civil infrastruktur i og omkring Hudaydah, hvilket yderligere forværrer situationen for yemenitterne, der har nogle af de største humanitære behov i landet.

— Al Masda (arabisk) — Houthierne udnævner fungerende forsvars- og indenrigsministre, medlemmer af den øverste sikkerhedskomité (https://almasdaronline.com/article/67627) [tilgået den 19. oktober 2021]

— Saba (arabisk) — Ifølge forlydender besøger chefen for houthiernes øverste politiske komité flådemissiludstilling (https://www.saba.ye/ar/news478675.htm) [tilgået den 19. oktober 2021]

— Aden Al Hadath (arabisk) — Ifølge dissident har Abd-al-Malik al-Huthi leukæmi, udpeger »mulig efterfølger« (https://aden-alhadath.info/news/35501) [tilgået den 19. oktober 2021]

— Mohammad Ali al-Houthis Twitterkonto — Den 2. februar 2018 offentliggjorde Al Huthi et billede med sig selv og Yusuf al-Madani. Twitter-opslagene kan mere eller mindre oversættes til »sad sammen med den levende martyr Abu Hussein i går« (Abu Hussein er Yusuf al-Madanis tilnavn).

— Al Jazeera — »Recordings: Houthi leaders planned general's killing« (https://www.aljazeera.com/news/2016/6/29/recordings-houthi-leaders-planned-generals-killing) [tilgået den 19. oktober 2021]

▼M10

10. Mansur Al-Sa'adi

Oprindeligt alfabet: منصور السعادي

Stilling: Generalmajor, houthi-øverstbefalende for Yemens flåde- og kystforsvarsstyrker Født: 1988 Fødested: Yemen Alias af god kvalitet: ikke oplyst Alias af mindre god kvalitet: a) Mansoor Ahmed Al Saadi b) Mansur Ahmad al-Sa'adi c) Abu Sajjad Nationalitet: yemenitisk Pasnummer.: ukendt Nationalt ID-nr.: ukendt Adresse: Yemen Opført på listen: den 26. september 2022Andre oplysninger: Houthi-stabschef for flådestyrkerne, som har været hjernen bag dødbringende angreb på international skibsfart i Det Røde Hav, spiller en ledende rolle i houthi-flådeaktiviteter, der direkte truer freden, sikkerheden og stabiliteten i Yemen. Fysisk beskrivelse: Øjenfarve: brun Hår: brunt. Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individual

Yderligere oplysninger fra det beskrivende resumé af grundene til opførelse på listen fra sanktionskomitéen:

Sikkerhedsrådets komité, der er nedsat i henhold til resolution 2140 (2014), stiller i overensstemmelse med afsnit 5, litra h), i sine retningslinjer et beskrivende resumé af grundene til opførelsen af personer, grupper, virksomheder og enheder, der er opført på dets sanktionsliste, til rådighed.

Dato, hvor det beskrivende resumé blev tilgængeligt på komitéens websted: den 26. september 2022.

Mansur Al-Sa'adi blev opført på listen den 26. september 2022 i henhold til punkt 11 og 15 i resolution 2140 (2014) som værende i overensstemmelse med kriterierne for opførelse på listen i punkt 17 i resolution 2140 (2014), herunder som uddybet ved punkt 19 i resolution 2216 (2015).

Mansur Al-Sa'adi har deltaget i handlinger og ydet støtte til handlinger, der truer freden, sikkerheden og stabiliteten i Yemen, herunder overtrædelser af våbenembargoen.

Yderligere oplysninger:

Al-Sa'adi er opført på listen på grund af sin deltagelse i og ledelse af houthi-flådekampagner, der truer freden, sikkerheden og stabiliteten i Yemen, og opfylder derved udpegelseskriterierne i punkt 17 i resolution 2140 (2014). Som houthi-stabschef for flådestyrkerne var Al-Sa'adi hjernen bag dødbringende angreb på internationale skibsfartøjer i Det Røde Hav. Houthi-flådestyrkerne har gentagne gange spredt flådeminer, der som fremhævet af internationale menneskerettighedsorganisationer udgør en risiko for fartøjer inden for handel, fiskeri og humanitær bistand. Al-Sa'adi har også medvirket til at smugle våben til houthierne i Yemen i strid med den målrettede våbenembargo som fastsat i punkt 14 i resolution 2216 (2015).

Verifikation af aktiv militær rolle:

— Al-Sharea News (arabisk) — »The Masterminds of the Houthi Attacks« (https://alsharaeanews.com/2021/03/08/54527/) [tilgået den 11. februar 2022] 3. (»Mansour Al-Saadi og Ahmed Al-Hamzi, to gådefulde figurer i houthiernes luftvåben og flåde, spillede en central rolle i krigen i Yemen ved at øge dens indflydelse, så saudiarabiske landområder og sikkerheden i Det Røde Hav blev truet.«) (»Al-Saadi skjuler sig bag tilnavnet »Abu Sajjad«, og han er kendt som Emiren af Det Røde Hav og er primært ansvarlig for omformningen af en flåde- og kystforsvarsstyrke, hvis mission det er at forstyrre krigsskibe fra koalitionen og afpresse det internationale samfund ved at true sejlruter.«)

— Yemeni News Agency (SABA) (arabisk) — »Qahim, Al-Mushki og Berry blev orienteret om skaderne fra angrebet på distrikterne i Al-Hodeidah« (https://www.saba.ye/ar/news3174373.htm) [tilgået den 11. februar 2022] (»De blev også, sammen med medlemmer af det nationale team, generalmajor Mansour al-Saadi og generalmajor Muhammad al-Qadri, orienteret om omfanget af ødelæggelserne på private hjem, skoler, hospitaler og statslige bygninger i byen al-Durayhimi. Al-Jah-distriktet i Bait Al-Faqih-distriktet.«)

— Asharq al-Awsat (engelsk) — »Højtstående militære lederes død efterlader houthierne i kaos« (https://english.aawsat.com/home/article/1246521/death-senior-commanders-leaves-houthis-disarray) [tilgået den 11. februar 2022] (Artiklen identificerer al-Saadi som en »højtstående militær leder«, men hævder fejlagtigt, at han er dræbt. Artiklen fastslår, at al-Saadi står for tilsynet med våbensmugling langs Yemens kyst.)

— 26 September News (arabisk) — »Flåden fejrer revolutionen den 21. september« (https://www.26sep.net/index.php/newspaper/26topstory/24381-21-8) [tilgået den 11. februar 2022] (»Generalmajor Mansour Al Saadi, stabschef for flådestyrkerne, deltog i arrangementet«).

11. Motlaq Amer Al-Marrani

Oprindeligt alfabet: مطلق عامر المراني

Stilling: (Tidligere) vicechef for houthiernes nationale sikkerhedsbureau (efterretningstjenesten) Født: den 1. januar 1984Fødested: Al-Jawf, Yemen Alias af god kvalitet: a) Mutlaq Ali Aamer Al Marrani b) Abu Emad Alias af mindre god kvalitet: ikke oplyst Nationalitet: yemenitisk Pasnummer.: ukendt Nationalt ID-nr.: ukendt Adresse: Yemen Opført på listen: den 26. september 2022Andre oplysninger: Tidligere vicechef for houthiernes nationale sikkerhedsbureau, førte tilsyn med tilbageholdte i sikkerhedsbureauet, som blev udsat for tortur og anden mishandling under deres tilbageholdelse, planlagde og ledte ulovlige anholdelser og tilbageholdelser af humanitære hjælpearbejdere og ulovlig omdirigering af humanitær bistand i strid med den humanitære folkeret. Fysisk beskrivelse: Øjenfarve: brun Hår: brunt. Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individual

Yderligere oplysninger fra det beskrivende resumé af grundene til opførelse på listen fra sanktionskomitéen:

Sikkerhedsrådets komité, der er nedsat i henhold til resolution 2140 (2014), stiller i overensstemmelse med afsnit 5, litra h), i sine retningslinjer et beskrivende resumé af grundene til opførelsen af personer, grupper, virksomheder og enheder, der er opført på dets sanktionsliste, til rådighed.

Dato, hvor det beskrivende resumé blev tilgængeligt på komitéens websted: den 26. september 2022.

Motlaq Amer Al-Marrani blev opført på listen den 26. september 2022 i henhold til punkt 11 og 15 i resolution 2140 (2014) som værende i overensstemmelse med kriterierne for opførelse på listen i punkt 17 i resolution 2140 (2014), herunder som uddybet ved punkt 19 i resolution 2216 (2015) såvel som punkt 18, litra c), i resolution 2140 (2014).

Motlaq Amer Al-Marrani har deltaget i handlinger, der truer freden, sikkerheden og stabiliteten i Yemen, herunder krænkelser af gældende humanitær folkeret og menneskerettighedskrænkelser og forhindret adgang til humanitær bistand i Yemen.

Yderligere oplysninger:

Al-Marrani er opført på listen for at have stået bag ulovlige tortur- og tilbageholdelseshandlinger, der truer freden, sikkerheden og stabiliteten i Yemen, herunder handlinger, der er i strid med gældende humanitær folkeret, og som har medført hindringer for adgangen til humanitær bistand i Yemen og dermed opfylder kriterierne for opførelse på listen som fastsat i punkt 17 i resolution 2140 (2014), som yderligere uddybet i punkt 19 i resolution 2216 (2015), såvel som punkt 18, litra c), i resolution 2140 (2014).

Som vicechef for houthiernes nationale sikkerhedsbureau ledte Al-Marrani anholdelsen, tilbageholdelsen og mishandlingen af humanitære hjælpearbejdere og andre, der arbejder med humanitær bistand, og det blev også konstateret, at han har misbrugt sin autoritet og indflydelse på den humanitære adgang til at opnå personlig vinding. Ekspertpanelet vedrørende Yemen dokumenterede disse aktiviteter i sin slutrapport fra 2018 (jf. S/2018/594, punkt 193).

Som yderligere dokumenteret af ekspertpanelet vedrørende Yemen førte Al-Marrani tilsyn med de tilbageholdte i det nationale sikkerhedsbureau, som angiveligt blev udsat for tortur og anden mishandling under deres tilbageholdelse. Han stod også bag afpresning, intimidering og ulovlig anholdelse af virksomhedsledere og bankdirektører og truede med at ville beskylde dem for samarbejde med og spionage for fjenden, medmindre de adlød ordrer om juridisk forvaltning.

Verifikation af hans rolle i menneskerettighedskrænkelser:

— Human Rights Watch Report (engelsk) — »Yemen: Houthi Hostage Taking« (https://www.hrw.org/news/2018/09/25/yemen-houthi-hostage-taking#) [tilgået den 11. februar 2022] 4.

— Al Ain News (arabisk) — »Amer Al-Marrani. Manden bag houthiernes »sorte missioner«« (https://al-ain.com/article/amer-marani-yemen) [tilgået den 11. februar 2022] (»For så vidt angår den fjerde bror får Mutlaq Al-Marrani rang af brigadegeneral og tilnavnet Abu Emad af houthi-militsen. Hans terroraktiviteter er blevet en kilde til international bekymring, da han er en af de farligste ledere af efterretningstjenesten, der er involveret i den åbenlyse krænkelse af yemenitternes liv.«)

— Al Marjie (arabisk) — »Abu Imad Al-Marani: En houthi-leder, der står bag rekruttering af kvinder og plyndring af nødhjælpsmidler« (https://www.almarjie-paris.com/15182) [ tilgået den 11. februar 2022 ] (»Hun bekræftede også, at han var ansvarlig for at rekruttere unge kvinder og lokke dem til at arbejde for houthierne, og tilføjede, at han »tvang dem til at lave obskøne videoer for senere at presse og afpresse dem og senere give dem opgaver.« Ved at arrestere medarbejderne og embedsmændene i visse organisationer kunne han efterfølgende pålægge disse organisationer visse betingelser. Hun afslørede, at Al-Marrani rekrutterede snesevis af piger, udnyttede deres behov for penge og sendte dem som lokkeduer til hans modstandere.«)

— Al Arabiya (arabisk) — »Grusomme detaljer om houthi-lederne, som er ramt af amerikanske sanktioner« تفاصیل "مرعبة "عن قیادات حوثیة طالتھا عقوبات أمیركیة) (alarabiya.net)) [tilgået den 11. februar 2022] (»Al-Marrani deltog også i forbrydelser i form af alvorlige krænkelser og tortur af de kidnappede, herunder hvad aktivisten og den tidligere yemenitiske fange, Samira Al-Houri, afslørede om moralske og økonomiske forbrydelser og hans rolle i at lokke politikere og stammeledere, og understregede, at han overtog opgaven med at rekruttere piger til at spionere på internationale organisationers og FN-personales aktiviteter. Desuden afkræver han angiveligt afgifter af disse organisationer og deler enorme beløb på millioner af dollars med nogle af de ansatte herfra, som frygter hans brutalitet og trusler.«)

— Al-Mashhad al-Araby (arabisk) — »Houthiernes afpresning af nødhjælpsorganisationer: Hvad gjorde militserne egentlig?« (https://almashhadalaraby.com/news/133104) [tilgået den 11. februar 2022] Pressemeddelelser om ændringer i komitéens sanktionsliste findes i afsnittet »Press Releases« på komitéens websted på følgende URL: https://www.un.org/securitycouncil/sanctions/2140/press-releases Den ajourførte udgave af komitéens sanktionsliste, som er tilgængelig i HTML, PDF og XML, findes på følgende URL: https://www.un.org/securitycouncil/sanctions/2140/materials

— FN's Sikkerhedsråds konsoliderede liste ajourføres også efter alle ændringer i komitéens sanktionsliste og findes på følgende URL: https://www.un.org/securitycouncil/content/un-sc-consolidated-list

▼M11

12. Ahmad Al-Hamzi

Oprindeligt alfabet: أحمد الحمزي

Stilling: generalmajor, øverstbefalende for houthiernes luftvåben og luftforsvarsstyrker Fødselsdato: 1985 Fødested: Sana'a, Yemen Alias af god kvalitet: ikke oplyst Alias af mindre god kvalitet: a) Ahmad 'Ali al-Hamzi, b) Ahmad 'Ali Ahsan al-Hamzi, c) Ahmed Ali al-Hamzi, d) Muti al-Hamzi Nationalitet: Yemen Pasnummer: ukendt Nationalt ID-nr.: ukendt Adresse: Yemen Opført på listen:4. oktober 2022Andre oplysninger: Ahmad al-Hamzi, øverstbefalende for houthiernes luftvåben og luftforsvarsstyrker samt deres UAV-program, spiller en ledende rolle i houthiernes militære indsats, der direkte truer freden, sikkerheden og stabiliteten i Yemen. Fysisk beskrivelse: øjenfarve: brun hår: brunt. Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individuals

Yderligere oplysninger fra det beskrivende resumé af grundene til opførelse på listen fra sanktionskomitéen:

Sikkerhedsrådets komité, der er nedsat i henhold til resolution 2140, stiller i overensstemmelse med afsnit 5, litra h), i sine retningslinjer et beskrivende resumé af grundene til opførelse af personer, grupper, virksomheder og enheder, der er opført på dets sanktionsliste, til rådighed.

Dato, hvor det beskrivende resumé blev tilgængeligt på komitéens websted: 4. oktober 2022.

Ahmad Al-Hamzi blev opført på listen den 4. oktober 2022 i henhold til punkt 11 og 15 i resolution 2140 (2014) som værende i overensstemmelse med kriterierne for opførelse på listen i punkt 17 i resolution 2140 (2014), herunder som yderligere uddybet ved punkt 19 i resolution 2216 (2015).

Ahmad Al-Hamzi har deltaget i handlinger og ydet støtte til handlinger, der truer freden, sikkerheden og stabiliteten i Yemen, herunder overtrædelser af den målrettede våbenembargo.

Yderligere oplysninger:

Al-Hamzi erhvervede som øverstbefalende for houthiernes luftvåben og luftforsvarsstyrker samt deres UAV-program våben til brug i borgerkrigen i Yemen i strid med den målrettede våbenembargo som fastsat i punkt 14 i resolution 2216 (2015). Houthimilitærstyrker under generalmajor Al-Hamzis ledelse foretog målrettede UAV-angreb. Al-Hamzi er ansvarlig for at organisere angreb foretaget af houthistyrker, der rammer yemenitiske civile, tilgrænsende lande og kommercielle fartøjer i internationale farvande.

Verifikation af aktiv militær rolle:

— Al-Sharea News (arabisk) – "The Masterminds of the Houthi Attacks" (https://alsharaeanews.com/2021/03/08/54527/) [tilgået den 11. februar 2022] ("Mansour Al-Saadi og Ahmed Al-Hamzi, to gådefulde figurer i houthiernes luftvåben og flåde, spillede en central rolle i krigen i Yemen ved at øge dens indflydelse, så saudiarabiske landområder og sikkerheden i Det Røde Hav blev truet.")

▼M9

ENHEDER

1. HOUTHIERNE ( 1 ) (aliasser: a) ANSARALLAH, b) ANSAR ALLAH, c) PARTISANS OF GOD, d) SUPPORTERS OF GOD).

Oplysninger: Houthierne har deltaget i handlinger, der truer freden, sikkerheden og stabiliteten i Yemen.

Dato for FN's opførelse på listen:24.2.2022.

Yderligere oplysninger fra det beskrivende resumé af grundene til opførelse på listen fra sanktionskomitéen:

Houthierne har deltaget i angreb mod civile og civil infrastruktur i Yemen, gennemført en politik med seksuel vold og undertrykkelse af politisk aktive og erhvervsaktive kvinder, rekrutteret og udnyttet børn, tilskyndet til vold mod grupper, herunder på grundlag af religion og nationalitet, og vilkårligt anvendt landminer og improviserede eksplosive anordninger på Yemens vestkyst. Houthierne har også hindret levering af humanitær bistand til Yemen eller adgang til eller udlevering af humanitær bistand i Yemen.

Houthierne har udført angreb på kommerciel skibsfart i Det Røde Hav ved hjælp af improviserede eksplosive anordninger på havet og søminer.

Houthierne har også begået gentagne grænseoverskridende terrorangreb mod civile og civil infrastruktur i Kongeriget Saudi-Arabien og De Forenede Arabiske Emirater og truet med bevidst at gå efter civile mål.